JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Palestiina omavalitsuse majandus kokku varisemas?
Julgeolekuteenistus hoidis ära suure pommirünnaku
Kasvavad pinged Liibanoni piiril
Iisraeli sõjaväeluureteenistuse Aman juhi Tamir Haymani sõnul
võib Palestiina omavalitsus olla majandusliku kokkuvarisemise lävel.
Tema sõnul pole Abbasi valitsusel enam piisavalt sularaha,
mis võib tähendada suuri rahutusi,
kuna valitsus ei suuda kontrollida masside võimalikke märuleid.
Kõik algas sellest, kui Iisraeli valitsus
pidas palestiinlaste maksudest kinni samad summad,
mis PO oli maksnud preemiateks süüdimõistetud terroristidele
iisraellaste tapmise eest. Solvunult keeldus Abbasi valitsus
vastu võtmast ka ülejäänud tollide ja maksudega seotud rahasid,
mida Iisrael tavapäraselt PO-le kogub.
Abbasi sõnul pole Iisraelil õigust kinni pidada
nende väitel humanitaar- ja sotsiaaleesmärkideks mõeldud raha.
Sellist vereraha maksab PO mõrvu sooritanud terroristidele
igal aastal rohkem kui 300 mln USD eest.
Teine oluline Iisraeli julgeolekuamet Shin Bet ehk sisejulgeoleku politsei
tegi eelmine pühapäev avalduse,
kus teatati olulise pommirünnaku peatamisest,
mis pidi toimuma Iisraeli valimispäeval.
Rünnaku taga oli Gazat valitsev Hamas,
kellel on õnnestunud infiltreeruda Läänekalda aladele
ja sinna mitmeid terrorirakke rajada.
Shin Bet ehk Shabak, sai teada,
et üks neist plaanis õhkida autopommi Ma'ale Adumimi lähedal,
mis asub veidi Jeruusalemmast väljas, teel Surnumere poole.
Rünnaku pidi sooritama 23-aastane,
az-Zayeemi külast pärit Yahiya Abu Dia.
Tema värbaja olevat olnud üks Hamasi tippagente Gazast.
Hamas oli üürinud sobiliku lao, hankinud kaamera ja statiivi,
korraldanud auto ja lõhkeained ning õpetanud pommi valmistama.
Abu Dia oli nõustunud enesetapurünnakut tegema
ja lubas ka filmida detaile pommivalmistamise kohta.
Vahetult enne missiooni pidi ta lindistama oma märtritestamendi,
kandes Hamasi sõjalise tiiva tunnustega bandanat.
Ta pidi minema valimispäeval kohta,
kus oli võimalikult palju inimesi ja sõidukeid ühel ajal koos
ning õhkima pommi keset rahvamassi.
Liibanoni kaitseminister Elias Bou Saab hoiatas Iisraeli
Beiruti Rafik Hariri lennuvälja ründamise eest.
Vastasel juhul ründavat Liibanon
rakettidega Ben Gurioni lennujaama Tel Avivis, ähvardas Saab.
Intervjuus telekanalile Al-Manar
laiendas minister Saab ähvardusi ka Iisraeli nafta- ja gaasirajatistele,
kui Iisrael peaks pommitama vastavaid Liibanoni tehaseid.
Pinged Iisraeli ja Liibanoni vahel on süvenenud pärast seda,
kui põhjapoolses piiritsoonis leiti
ja hävitati Iisraeli ulatuvaid Hezbollah' tunneleid.
Siis süüdistas Iisrael Liibanoni valitsust
ÜRO Julgeolekunõukogu 2006. a resolutsiooni 1701 rikkumises.
See mainib ja nõuab Hezbollah' täielikku desarmeerumist,
Iisraeli armee taandumist Liibanonist ja Liibanoni armee tugevdamist
ning ÜRO rahuvalvajaid piirkonda.
Iisraeli armee avalduse järgi
on olukord Liibanonis jõudnud siiski kohta,
kus Hezbollah'l on Liibanoni suurim armee
ja Liibanoni armee on pigem selle osa, mis pole kooskõlas ÜRO otsustega.
Liibanon ja Iisrael pole jõudnud kokkuleppele
ka merepiirides maade vahel,
mis on seotud võimalike gaasi- ja energiavarude kasutuselevõtuga.
Maadevahelist tüli ei leevenda Liibanoni meelest seegi,
et Iisrael ehitab hetkel riikidevahelisele piirile
kõrget betoontara.
Ka ÜRO kohalikud rahuvalvajad on raporteerinud,
et seni leitud ja hävitatud 3 tunnelit
rikuvad endiselt mainitud Julgeolekunõukogu resolutsiooni.
Viimastel kuudel on Iraan korduvalt ähvardanud sulgeda
Pärsia lahelt Omaani lahte ja India ookeani viivat
naftatransiidile olulist laevakanalit,
kui USA Iraani naftaveole sanktsioonid kehtestab.
Eelmisel pühapäeval, 28. aprillil,
teatasid Iraani viis tähtsaimat juhti korraldusest riigi peastaabiülemale
kindral Mohammed Baherile sulgeda Hormuzi väin,
kui USA takistab väinas Iraani tankerite liikumist.
Iraani sõnum oli selge: "Me pole sulgemas Hormuzi väina,
aga kui meie naftat väina kaudu maailma importida ei saa,
ei tohi selle kaudu vedada ka ühegi teise riigi naftat."
USA presidendi uus meede langetab Iraani igapäevase naftaekspordi
1,1 miljonilt barrelilt päevas ligi pooleni sellest.
Iraani suurimad naftaostjad on Hiina, India ja Lõuna-Korea.
President Trumpi avalduse järgi
tahetakse Iraanile kehtestada täielik naftaveoembargo,
mis tähendab, et Iraan ei tohiks müüa ühtki barrelit toornafat
mitte ühtegi riiki.
See viiks Iraani majanduse täieliku kokkuvarisemiseni,
mis ongi Trumpi eesmärk
ja selle kaudu riigi usulise režiimi vahetumine
rahvaülestõusu kaudu riigis.
Sõjavaldkonnast usuteema juurde -
USA demokraate esindav kongresman Olhan Omar on tõstatanud taas
aeg-ajalt araabiamaailmas tiirleva kahtluse Jeesuse päritolu suhtes.
Vabandust!
Palestiinlaste rahvuskangelane Yasser Arafat
oli kunagi täiesti veendunud,
et Jeesus Naatsaretlane oli esimene palestiinlasest vabadusvõitleja,
kes ristas pidevalt mõõku kohalike juudi usujuhtidega.
Kongresman Omar viitas oma kommentaaris
Eric Copage'i artiklile New York Times'is.
Tema analüüsi järgi oli Petlemmas sündinud Jeesus
kõige tõenäolisemalt tumedanahaline palestiinlane.
Teda valgenahalise, heledapäise ja sinisilmalisena kujutavad pildid
ei sobi kuidagi tollase inimrassiga.
Nii Ilhan Omar kui Eric Copage
on tutvunud tollase ajalooga üsna viletsalt,
sest roomlased ei okupeerinud Palestiinat,
mida pole kunagi olemaski olnud.
Jeesus Naatsaretlane polnud ka araablane,
sest Pontius Pilatust Juuda maavanemana,
ja tema kirjutist ristile seoses Golgata sündmustega
mainitakse ka Antiik-Rooma ajaloos, mis näitab, et ta teadis, mida tegi.
"Jeesus Naatsaretlane, juutide kuningas,"
mitte palestiinlaste kuningas.
Sellised ajaloo ümberkirjutamised on tulnud moodi pärast seda,
kui UNESCO võttis 2016. a oktoobris vastu resolutsiooni, kus tõdeti,
et kogu piirkonnas pole kunagi olnud ega elanud juute,
vaid kogu regioon on olnud aastatuhandeid
puhtalt iidne Palestiina riik.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee